**ບົດ​ຮັບໜ້າທີ່**

**ຂອງ​ຄະນະ​ບໍລິຫານ​ງານ​ສະຫະພັນ​ແມ່ຍິງ​ແຂວງ ຊຸດທີ VIII**

**ວັນ​ທີ 3 ກຸມພາ 2015​**

**ຮຽນ:** ທ່ານ ນາງສີໃສ ລືເດດມູນສອນ, ກໍາມະການສູນກາງພັກ, ຄະນະບໍລິຫານງານ,

ປະທານສູນກາງສະຫະພັນແມ່ຍິງລາວ ທີ່ເຄົາລົຍຢ່າງສູງ.

**ຮຽນ:** ທ່ານ ດຣ ຄໍາແພງ ໄຊສົມແພງ, ກໍາມະການສູນກາງພັກ, ເລາຂາພັກແຂວງ, ເຈົ້າ

ແຂວງໆ ຫລວງພະບາງ ທີ່ເຄົາລົບຢ່າງສູງ.

* ຄະນະປະທານກອງປະຊຸມ, ຜູ້ແທນກອງປະຊຸມ, ແຂກຜູ້ມີກຽດ ທ່ານຍິງ - ທ່ານຊາຍ ທີ່ນັບຖື.

ເນືອ່ງໃນໂອກາດກອງປະຊຸມໃຫຍ່ຄັ້ງທີ VIII ຂອງສະຫະພັນແມ່ຍິງແຂວງ ໄດ້ໄຂຂຶ້ນໃນຄັ້ງນີ້ໄດ້ຮັບກຽດຢ່າງູທີ່ໄດ້ຮັບຟັງການໂອ້ລົມຂອງທ່ານ ນ. ສີມໃສ ລືເດດມູນສອນ ກໍາມະການສູນກາງພັກ, ຄະນະບໍລິຫານງານ, ປະທານສູນກາງສະຫະພັນແມ່ຍິງລາວ, ທ່ານ ດຣ. ຄໍາແພງ ໄຊສົມແພງ ກໍາມະການສູນກາງພັກ, ເລຂາພັກແຂວງ, ເຈົ້າແຂວງໆ ຫລວງພະບາງ ຊຶ່ງໃນນາມຕາງໜ້າໃຫ້ການນໍາພັກ - ລັດ ຂັ້ນສູງ ຍາມໃດກໍ່ໄດ້ມີຄວາມເປັນຫ່ວງເປັນໄຍ ແລະເອົາໃຈໃສ່ຊີ້ນໍາໆພາວຽກງານການຈັດຕັ້ງສະ ຫະພັນແມ່ຍິງ ກໍ່ຄືເອື້ອຍນອ້ງແມ່ຍິງບັນດາເຜົ່າມາໂດຍຕະຫລອດ ແລະເຮັດໃຫ້ພວກຂ້າພະເຈົ້າ ສາ ມາດຍາດໄດ້ຜົນງານມາປະດັບເອ້ ກອງປະຊຸມໃນຄັ້ງນີ້ຢ່າງສະຫງ່າງາມ. ຕໍ່ກັບຄວາມຕັ້ງໜ້າເອົາໃຈໃສ່ຊີ້ນໍາໆພາຂອງພວກທ່ານໃນໄລຍະຜ່ານມາເຖິງປະຈຸບັນ ກໍ່ຄືໃນອານາຄົດ; ຂ້າພະເຈົ້າ ຕາງໜ້າໃຫ້ຄະ ນະບໍລິຫານງານຊຸດໃໝ່ ຂໍສະແດງຄວາມຮູ້ບຸນຄຸນ ແລະຂອບໃຈຢ່າງສູງ ດ້ວຍການນໍາເອົາເນື້ອໃນ ຈິດ ໃຈຂອງທ່ານໄປຊີ້ນໍາໆພາການຈັດຕັ້ງຂັ້ນຂອງຕົນ, ສະມາຊິກສະຫະພັນແມ່ຍິງ, ເອື້ອຍນອ້ງແມ່ຍິງບັນ ດາເຜົ່າໃນທົ່ວແຂວງໃຫ້ໄດ້ຮັບການຈັດຕັ້ງປະຕິບັດໃຫ້ມີປະສິດທິຜົນສູງກວ່າເກົ່າ ແລະໂດຍອີງ​ໃສ່​ຂໍ້ກໍານົດ ວ່າດ້ວຍການຈັດຕັ້ງ ແລະການເຄື່ອນໄຫວ​ຂອງ​ສະຫະພັນ​ແມ່ຍິງແຂວງ, ນະຄອນຫລວງ, ເມືອງ ແລະບ້ານ ທີ່ລະບຸໄວ້ໃນໝວດທີ III, ມາດຕາ 7 ວ່າ​ດ້ວຍໂຄງປະກອບດ້ານບຸກຄະລາກອນ ໃນຂໍ້ 7.1 ຄະນະບໍລິຫານງານສະຫະພັນແມ່ຍິງແຂວງ. ດ້ວຍ​ຄວາມ​ເຊື່ອໝັ້ນ ​ແລະ​ໄວ້​ວາງ​ໃຈ​ຂອງ​ຜູ້​​ແທນ​ສົມບູນ​ທີ່​ເຂົ້າ​ຮ່ວມ​ກອງ​ປະຊຸມ​ໃຫຍ່ ​ເຊິ່ງ​ເປັນ​ຕົວ​ແທນ​ໃຫ້​ແກ່​ສະມາຊິກ​ສະຫະພັນ​ແມ່ຍິງ ​ແລະ​ແມ່ຍິງ​ບັນດາ​ເຜົ່າ​ໃນ​ທົ່ວ​ແຂວງຫຼວງພະ​ບາງ ​ໄດ້​ປ່ອນ​ບັດ​ເລືອກ​ຕັ້ງ​ເອົາ​ຄະນະ​ບໍລິຫານ​ງານ​ສະຫະພັນ​ແມ່ຍິງ​ແຂວງ ຊຸດ​ທີ VIII ຈຳນວນ 29 ສະຫາຍ.

ດັ່ງ​ນັ້ນ​ຂ້າພະ​ເຈົ້າ​ພ້ອມ​ດ້ວຍ​ບັນດາ​ສະຫາຍ ທີ່​ໄດ້​ຮັບ​ການ​ເລືອກ​ຕັ້ງ​ເປັນ​ຄະນະ​ບໍລິຫານ​ງານ​ສະ ຫະພັນ​ແມ່ຍິງ​ແຂວງຊຸດນີ້ ຂໍ​ສະ​ແດງ​ຄວາມ​ຂອບ​ໃຈ ​ແລະ​ຮູ້ສຶກ​ເປັນ​ກຽດ​ຢ່າງສູງ​ຕໍ່​ຜູ້​ແທນ​ກອງ​ປະຊຸມທີ່​ໄດ້​ປ່ອນ​ບັດ​ເລືອກ​ຕັ້ງ​ເອົາ​ພວກ​ຂ້າພະ​ເຈົ້າ ມາ​ຮັບໜ້າທີ່​ອັນໜັກໜ່ວງ​ແຕ່​ມີ​ກຽດ​ສະຫງ່າ​ງາມ​ນີ້; ​ເພື່ອ​ໃຫ້​ສົມ​ກັບ​ຄວາມ​ໄວ້​ເນື້ອ​ເຊື່ອ​ໃຈ​ຂອງ​ບັນດາ​ສະຫາຍ ພວກ​ຂ້າພະ​ເຈົ້າ​ຂໍ​ໃຫ້​ຄຳໝັ້ນສັນຍາ​ຕໍ່​ກອງ​ປະຊຸມວ່າ:

1. ຈະ​ສັດຊື່ບໍລິສຸດ, ຈົງ​ຮັກ​ພັກດີ​ຕໍ່​ພັກ - ​ລັດ, ຕໍ່​ສິດ ຜົນປະ​ໂຫຍ​ດສ່ວນ​ລວມຂອງ​ແມ່ຍິງ ​ແລະ​ເດັກນ້ອຍ, ຈະ​ຕັ້ງໜ້າສຶກສາ​ອົບຮົມ​ການ​ເມືອງ​ແນວ​ຄິດ, ປຸກລະດົມ​ແມ່ຍິງ​ບັນດາ​ເຜົ່າ, ບັນ ດາ​ຊັ້ນ​ຄົນ ​ໃຫ້​ເປັນ​ກຳລັງ​ແຮງ ​ເພື່ອ​ປະກອບສ່ວນ​ເຂົ້າ​ໃນ​ພາລະກິດ​ປົກ​ປັກ​ຮັກສາ ​ແລະ ສ້າງ ສາ​ປະ​ເທດ​ຊາດ.
2. ຈະ​ທຸ້ມ​ເທ​ເຫື່ອ​ແຮງ​, ສະຕິ​ປັນຍາ, ຄວາມ​ຮູ້, ​ຄວາມສາມາດ​ຂອງ​ຕົນ ​ເພື່ອ​ສືບ​ຕໍ່​ຊີ້​ນຳ-ນຳພາ ປະຕິບັດໜ້າທີ່​ການ​ເມືອງທີ່​ພັກ - ລັດ​ມອບໝາຍ​ໃຫ້ ​ແລະຈັດ​ຕັ້ງ​ປະຕິບັດ​ມະຕິກ​ອງປະຊຸມ​ໃຫຍ່​ຄັ້ງ​ທີ VIII ຜູ້ແທນ​ແມ່ຍິງ​ແຂວງ ​ໃຫ້​ປະກົດ​ຜົນສຳ​ເລັດ.
3. ​ເພີ່ມ​ທະວີ​ຄວາມ​ສາມັກຄີ​ເປັນ​ເອກະ​ພາບ​ໃນໝູ່​ຄະນະ ​ແລະ​ເຕົ້າ​ໂຮມ​ຄວາມ​ສາມັກຄີ​ແມ່ຍິງ​ບັນດາ​ເຜົ່າ, ບັນດາ​ຊັ້ນ​ຄົນ ​ໃນ​ທົ່ວແຂວງ​ໃຫ້​ມີ​ຄວາມໜັກ​ແໜ້ນ.
4. ຈະ​ຕັ້ງໜ້າປະສານ​ສົມທົບ​ຂໍ​ທິດ​ຊີ້​ນຳ​ຈາກ​ການນໍາ​ພັກ - ລັດ, ພົວພັນ​ປະສານ​ສົມທົບ​ກັບ​ບັນ ດາ​ອົງການ​ຈັດ​ຕັ້ງ​ມະຫາຊົນ ​ແລະ​ພາກສ່ວນ​ກ່ຽວຂ້ອງ ​ເພື່ອ​ປຶກສາ​ຫາລື​ແລກປ່ຽນ​ບົດຮຽນ​ໃຫ້​ໄດ້​ດີກ​ວ່າ​ເກົ່າ.

ອີກ​ເທື່ອໜຶ່ງ ຕາງໜ້າ​ໃຫ້​ຄະນະ​ບໍລິຫານ​ງານ​ສະຫະພັນ​ແມ່ຍິງ​ແຂວງ ຊຸດ​ທີ VIII ຂ້າພະ​ເຈົ້າ​ຂໍ​ຮຽກ​ຮ້ອງມາ​ຍັງ​ຄະນະ​ພັກ, ອົງການ​ປົກຄອງ, ອົງການ​ຈັດ​ຕັ້ງ​ມະຫາຊົນ ​ແລະການຈັດ​ຕັ້ງ​ສັງຄົມ​ທຸກ​ພາກສ່ວນ ຈົ່ງ​ໃຫ້ການ​ຮ່ວມ​ມື​ຊ່ວຍ​ເຫຼືອດ້ານ​ບົດຮຽນ ​ແລະ ສ້າງ​ເງື່ອນ​ໄຂ​ເອື້ອ​ອຳນວຍ​ໃຫ້​ແກ່​ພວກຂ້າພະເຈົ້າສາມາດ​ເຄື່ອນ​ໄຫວ​ປະຕິບັດ​ພາລະ​ບົດບາດ​ຂອງ​ຕົນ​ເປັນ​ຢ່າງ​ດີ.

ຂໍ​ຮຽກຮ້ອງ​ມາ​ຍັງ​ຜູ້​ແທນ​ກອງ​ປະຊຸມ​ໃຫຍ່​ຄັ້ງ​ນີ້ ຄະນະ​ສະຫະພັນ​ແມ່ຍິງ​ທຸກ​ຂັ້ນ, ທຸກຂະ​ແໜງການ, ຖັນ​ແຖວ​ສະມາຊິກ​ສະຫະພັນ​ແມ່ຍິງ ​ແລະ ​ແມ່ຍິງ​ບັນດາ​ເຜົ່າ​ໃນ​ທົ່ວ​ແຂວງ ຈົ່ງ​ເປັນ​ຈິດໜຶ່ງ​ໃຈ​ດຽວກັນ, ສະໜັບສະໜູນ, ​ເຊີດ​ຊູ​ນ້ຳ​ໃຈ​ຮັບຜິດຊອບ​ຂອງ​ຕົນ ​ພ້ອມ​ກັນ​ບຸກບືນ​ສູ້​ຊົນ​ຈັດ​ຕັ້ງ​ປະຕິບັດ​ມະຕິ​ກອງ​ປະຊຸມ​ໃຫຍ່ຄັ້ງ​ນີ້​ໃຫ້​ປະກົດ​ຜົນ​ເປັນ​ຈິງ.

ນະ​ໂອກາດ​ທີ່ມີຄວາມໝາຍສໍາຄັນນີ້ ຂ້າພະ​ເຈົ້າ​ຂໍ​ອວຍພອນ​ໄຊ​ອັນ​ປະ​ເສີດ ມາ​ຍັງ​ຄະນະ​ປະທານ​ກອງ​ປະຊຸມ ພ້ອມ​ດ້ວຍ​ທ່ານ​ແຂກຜູ້ມີກຽດ, ຜູ້​ແທນ​ກອງ​ປະຊຸມ​ໃຫຍ່​ທຸກໆທ່ານ ຈົ່ງ​ມີ​ສຸຂະພາບ​ເຂັ້ມ​ແຂງ ສຳ​ເລັດໜ້າທີ່​ວຽກ​ງານ​ໃນ​ໄລຍະ​ໃໝ່ຂອງ​ຕົນ​ຢ່າງ​ສະຫງ່າ​ງາມ.

**ຂໍ​ຂອບ​ໃຈ**